-11-

การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

  3.1.1 ประเภทหรือชนิดผลิตภัณฑ์หรือบริการ

  บริษัท นิวพลัสนิตติ้ง จำกัด (มหาชน) และบริษัทย่อย
  เป็นโรงงานอุตสาหกรรมผลิตสินค้าอุปโภคด้านสิ่งทอ ประกอบด้วยสินค้าประเภทต่าง ๆ
  เป็นจำนวนมากโดยพอจะจำแนกเป็นกลุ่มต่าง ๆ ได้ดังต่อไปนี้

(1) ถุงน่องสุภาพสตรีและถุงเท้าสุภาพสตรีและสุภาพบุรุษ

(2) ชุดกายบริหารสุภาพสตรี

(3) ชุดชั้นในสุภาพสตรี

(4) ชุดนอนสุภาพสตรีและตุ๊กตา

  3.1.2 ยี่ห้อลิขสิทธิ เครื่องหมายการค้า สิทธิบัตร สัมปทาน หรือใบอนุญาตให้ประกอบธุรกิจ

  การประกอบธุรกิจของบริษัท นิวพลัสอุตสาหกรรม จำกัด
  ได้รับส่งเสริมการลงทุนภายใต้บัตรส่งเสริมที่ 1499/2537 ตั้งแต่เริ่มดำเนินกิจการบริษัท
  โดยได้รับสิทธิประโยชน์ดังนี้

1.  ตามมาตรา 25
    ให้ได้รับอนุญาตนำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้
    เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ตามมาตรา 26
    ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา
    25
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ตามมาตรา 28
    ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4.  ตามมาตรา 30
    ให้ได้รับลดหย่อนอากรขาเข้าร้อยละเจ็ดสิบห้าของอัตราปกติสำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศเป็นเวลาหนึ่งปี
    นับแต่วันนำเข้าครั้งแรก
    แต่วัตถุดิบหรือวัสดุจำเป็นนั้นต้องไม่เป็นของที่ผลิตหรือมีกำเนิดในราชอาณาจักร
    ซึ่งมีคุณภาพใกล้เคียงกันกับชนิดที่

  -12-

5.  จะนำเข้ามาในราชอาณาจักร และมีปริมาณเพียงพอที่จะจัดหามาใช้ได้ ทั้งนี้ตามชนิด ปริมาณ
    ระยะเวลา เงื่อนไข และวิธีการที่คณะกรรมการกำหนด

6.  ตามมาตรา 31
    ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่เริ่มมีรายได้จากการประกอบกิจการนั้น
    ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
    ผู้ได้รับการส่งเสริมจะได้รับอนุญาติให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้นโดยจะเลือกหักจากกำไรสุทธิของปีใดปีหนึ่งหรือหลายปีก็ได้

7.  ตามมาตรา 34
    ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
    31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

8.  ตามมาตรา 35 (2)
    ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดระยะเวลาตามมาตรา 31 วรรคหนึ่ง

9.  ตามมาตรา 35 (3) ให้ได้รับอนุญาตให้หักค่าขนส่ง ค่าไฟฟ้า
    และค่าประปาสองเท่าของค่าใช้จ่ายดังกล่าวเป็นระยะเวลาสิบปี
    นับแต่วันที่เริ่มมีรายได้จากการประกอบกิจการนั้น

10. ตามมาตรา 35 (4)
    ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

11. ตามมาตรา 37
    ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้
    ทั้งนี้ตั้งแต่วันที่ 28 กรกฎาคม พ.ศ. 2536 ซึ่งเป็นวันที่คณะกรรมการอนุมัติให้การส่งเสริม

-13-

3.2 การตลาดและภาวะการแข่งขัน

การที่จะดำเนินธุรกิจให้ประสบความสำเร็จนั้น จำเป็นจะต้องมีการพัฒนากลยุทธ์ในการแข่งขัน
สำหรับ บริษัท นิวพลัสนิตติ้ง จำกัด (มหาชน) และบริษัทย่อย ได้ใช้กลยุทธ์ในการแข่งขัน

ดังต่อไปนี้

ผลิตภัณฑ์ มุ่งเน้นยกระดับรับประกันคุณภาพของสินค้าให้เป็นที่ยอมรับของลูกค้า นอกจากนี้
ยังได้มีการพัฒนารูปแบบของผลิตภัณฑ์ให้มีรูปแบบอันทันสมัยและหลายหลาย

  บริษัทกำหนดราคาที่สามารถแข่งขันกับสินค้าประเภทเดียวกันที่นำเข้าจากต่างประเทศเพื่อรักษาส่วนแบ่งการตลาดของบริษัท

บรรจุภัณฑ์ มีการออกแบบให้สะดุดตา สะดวก สะบาย สวยงามน่าใช้
เพื่อเป็นการจูงใจในการสั่งผลิตในปริมาณที่มาก ส่งผลต่อยอดการขายที่สูง

การขนส่ง มุ่งเน้นพัฒนาบริการการขนส่งที่รวดเร็ว ทันต่อเวลา ที่ลูกค้ากำหนด

ภาพรวมภาวะการแข่งขัน สำหรับบริษัทฯ
เป็นโรงงานอุตสาหกรรมผลิตสินค้าในรูปแบบโรงงานที่ได้มาตราฐานและครบวงจร
จึงได้เปรียบคู่แข่ง เพราะคู่แข่งที่เป็นโรงงานรูปแบบเดียวกันไม่มีในประเทศไทย
เพราะฉะนั้นส่วนแบ่งการตลาดของคู่แข่งไม่มี
จึงสามารถทำให้บริษัทฯมีส่วนแบ่งการตลาดอยู่ที่ประมาณ 90-95 %

ลักษณะการตลาด

ลูกค้าของบริษัทจะมีทั้งตลาดในประเทศและต่างประเทศโดยเฉพาะในปีนี้ได้มีการขยายตลาดต่างประเทศมากขึ้น
ลูกค้าในประเทศได้แก่ผู้ค้าส่งในเขตกรุงเทพมหานคร
และปริมณฑลสำหรับต่างประเทศได้แก่ประเทศในแถบเอเชียยุโรป และ ตะวันออกไกล
สัดส่วนการจัดจำหน่ายในประเทศคือการส่งออกไปจำหน่ายต่างประเทศมีดังนี้

+-------------------------+--------------+--------------+--------------+
|                         | 2543         | 2542         | 2541         |
+-------------------------+--------------+--------------+--------------+
| รายได้ขายในประเทศ        | 382.45 77.02 | 377.90 81.18 | 385.50 84.62 |
+-------------------------+--------------+--------------+--------------+
| รายได้ขายต่างประเทศ       | 114.12 22.98 | 87.60 18.82  | 70.10 15.38  |
+-------------------------+--------------+--------------+--------------+
| รวม                     | 496.57 100   | 465.50 100   | 455.60 100   |
+-------------------------+--------------+--------------+--------------+
| อัตราเพิ่ม (ลด) ของรายได้   | 31.07 6.68   | 9.90 2.17    | 13.80 5.51   |
+-------------------------+--------------+--------------+--------------+

  -14-

ลูกค้าเป้าหมาย ได้แก่ผู้ค้าส่งในประเทศ เขตกรุงเทพมหานคร และต่างประเทศเขตประเทศ

สิงค์โปร์ มาเลเซีย ฮ่องกง ฟิลิปปินส์ ออสเตรเลีย อิสราเอล อังกฤษ และเยอรมันนี

  ลักษณะความสัมพันธ์กับลูกค้าโดยทั่วไปอยู่ในเกณฑ์ที่ดี ลูกค้าสามารถสั่งสินค้าให้ผลิต

  เป็นจำนวนมากอย่างสม่ำเสมอ

3.3 การจัดหาผลิตภัณฑ์และบริการ

3.3.1 การผลิต

บริษัทนิวพลัสนิตติ้ง จำกัด (มหาชน) และบริษัทย่อย มีโรงงานการผลิตจำนวน 3 แห่ง
กำลังการผลิต รวม 5 ล้านโหล มีนโยบายการผลิตดังนี้

(1) คุณภาพของสินค้า
    บริษัทฯได้นำเครื่องจักรอันทันสมัยมาผลิตสินค้าและพัฒนาสินค้าควบคู่กันอย่างต่อเนื่องเพื่อให้เกิดประสิทธิภาพและคุณภาพของสินค้าให้ทันต่อความต้องการของลูกค้า

(2) ต้นทุนสินค้า
    บริษัทฯมุ่งเน้นการผลิตโดยการปรับปรุงเปลี่ยนแปลงขบวนการผลิตสินค้าเพื่อก่อให้เกิดต้นทุนต่ำ
    กำไรสูง ต่อไป

(3) บุคคลากร บริษัทฯ มีการดำเนินการฝึกอบรมพนักงานอย่างต่อเนื่อง
    และพัฒนาพนักงานให้มีประสิทธิภาพในการทำงานสูงสุด (Human Resource System)

  3.3.2 วัตถุดิบ

  วัตถุดิบที่ใช้ในการผลิตเป็นจำพวกเส้นด้าย ยาง ผ้าต่าง ๆ และเบ็ดเตล็ด เป็นต้น

  3.3.3 ผู้จัดจำหน่าย

  บริษัทฯสั่งซื้อวัตถุดิบมาจากต่างประเทศ เช่น ประเทศ เกาหลี ใต้หวัน จีน และญี่ปุ่น
  สัดส่วนการสั่งซื้อจากต่างประเทศ ประมาณ 60% ส่วนในประเทศประมาณ 40 %

  3.3.4 สัญญากับผู้จัดจำหน่าย

  การผลิตสินค้าในปริมาณที่มากแต่ละครั้งจะมีอายุสัญญาที่ 1 ปี
  จนกว่าการผลิตสินค้านั้นจะแล้วเสร็จจนถึงวันส่งมอบสินค้า